wickkiey/tamil-wikipedia-chunked huggingface dataset:
# வார்ப்புரு:1000

<div>
**வணக்கம்**, ****!  
நீங்கள் கடந்த மாதம் 1000 தொகுப்புகளுக்கு மேல் பங்களித்து மிகவும் முனைப்பான தமிழ் விக்கிப்பீடியராகத் திகழ்வதற்கு என் மகிழ்ச்சியையும் நன்றியையும் தெரிவித்துக் கொள்கிறேன். இது பலருக்கும் உந்துதல் அளிப்பதாகவும் உதவியாகவும் இருக்கும். தொடர்ந்து இவ்வாறு பங்களித்து தமிழ் விக்கிப்பீடியாவின் முனைப்பான பங்களிப்பாளர் எண்ணிக்கையைக் கூட்ட உதவுமாறு விக்கித்திட்டம் 100 சார்பாக கேட்டுக் கொள்கிறேன். இதற்கு மேல் கடப்பதற்கு ஒரு மைல்கல்லும் இல்லை என்பதால் :), வழமை போல் மற்ற உரையாடல்கள் தொடர்பாக உங்கள் பேச்சுப் பக்கத்துக்கு வருவேன் :)
</div>
<noinclude>  
</noinclude>
# விக்கிப்பீடியா:மைல்கற்கள்/பயனர் பங்களிப்புகள்

ஒவ்வொரு மாதமும் பயனர்கள் மேற்கொள்ளும் தொகுப்புகளின் எண்ணிக்கை அடிப்படையில் உள்ள மைல்கற்கள் தொகுப்பு. சனவரி 2013 முதல் புதிதாக இம்மைல்கற்களைக் கடப்பவர்களின் பெயர்கள் கணக்கில் கொள்ளப்படுகின்றன. ஒவ்வொரு மாதமும் முதலாம் தேதியன்று செயற்பாட்டில் உள்ள பயனர்கள் பட்டியலில் இருந்து இத்தரவு பெறப்படுகிறது.
# விக்கிப்பீடியா:மைல்கற்கள்/பயனர் பங்களிப்புகள்

## மாதம் 100 பங்களிப்புகள் மைல்கல்

1. மதனாகரன்
1. Prash
1. Karthi.dr
1. Alangar Manickam
1. Moorthy26880
1. Thaya1991
1. Raj.the.tora
1. அரிஅரவேலன்
1. மாயவரத்தான்
1. Vatsan34
1. Sundar
1. Muthuraman99
1. George46
1. Parthiban Rajasekaran
1. Akshayakumar
1. Hibayathullah
1. Neechalkaran
1. Meetvetri
1. Suthir
1. Sivakosaran
1. Saba rathnam
1. Ashokg15
1. Linuxkathirvel
1. Vbmbala
1. G.Kiruthikan
1. Drsrisenthil
1. ஜ்ஸ்ரட்ச்ன்பக்ழ்ப்
1. Sarvangini
1. Selvakumar mallar
1. Agnel
1. சக்திகுமார் லெட்சுமணன்
1. MUTTUVANCHERI NATARAJAN
1. NVParthiban
1. Prabaka 123
1. Thamiziniyan
1. Ravikumar Lsr
1. Chandravathanaa
1. கோபி
# விக்கிப்பீடியா:மைல்கற்கள்/பயனர் பங்களிப்புகள்

## மாதம் 250 பங்களிப்புகள் மைல்கல்

1. தென்காசி சுப்பிரமணியன்
1. Theni.M.Subramani
1. Shanmugamp7
1. Parvathisri
1. Rsmn
1. Ravidreams
1. கி. கார்த்திகேயன்
1. Natkeeran
1. சஞ்சீவி சிவகுமார்
1. Arafath.riyath
1. Inbamkumar86
1. எஸ். பி. கிருஷ்ணமூர்த்தி
1. Praveenskpillai
1. Guy of india
1. செல்வா
1. சேதுராமன்2012
1. Srithern
1. Mayooranathan
1. Tamil23
1. தகவலுழவன்
1. ச.பிரபாகரன்
1. Kalaiarasy
1. Muthuppandy pandian
1. Balurbala
1. Surya Prakash.S.A.
1. Nandhinikandhasamy
1. Mohamed ifham nawas
1. Maathavan
1. Prabhupuducherry
1. ஜெ.மயூரேசன்
1. Uksharma3
1. Raghukraman
1. Thilakshan
1. Saranbiotech20
1. Kalaisakti
1. Commons sibi
1. Tamiliam
1. தமிழ்த்தம்பி
1. உடுவிலூர் ஜெய்ஹரன்
1. பா. ஜம்புலிங்கம்
1. கி.மூர்த்தி
1. Raj.sathiya
1. Arulghsr
1. Semmal50
# விக்கிப்பீடியா:மைல்கற்கள்/பயனர் பங்களிப்புகள்

## மாதம் 1000 பங்களிப்புகள் மைல்கல்

1. Booradleyp
1. Ksmuthukrishnan
1. Jagadeeswarann99
1. Sengai Podhuvan
1. Kanags
1. Aathavan jaffna
1. Nan
1. AntanO
1. Jayarathina
1. Aswn
1. Seesiva
1. L.Shriheeran
1. Yokishivam
1. Dineshkumar Ponnusamy
1. Mohamed ijazz
1. தமிழ்க்குரிசில்
1. Kuzhali.india
1. Sodabottle
1. Shrikarsan
1. C.K.MURTHY
1. மா. செல்வசிவகுருநாதன்  
**குறிப்பு**: வெறும் தொகுப்பு / கட்டுரை எண்ணிக்கையைக் கருத்திற் கொண்டு நாம் தமிழ் விக்கிப்பீடியாவின் தரத்தை நோக்குவதில்லை. ஆயினும், முனைப்பான பங்களிப்பாளர்களை இனங்காண உள்ள முக்கிய வழிகளில் தொகுப்பு எண்ணிக்கையும் ஒன்று. இது எந்த வகையிலும் பயனர்களின் பங்களிப்புகளைத் தர வரிசைப்படுத்துவதாகாது. எனவே, வழமை போலவே எண்ணிக்கையைக் கருத்தில் கொள்ளாமல் பயன் கருதி மட்டும் பங்களிப்பது நன்று.
# விக்கிப்பீடியா:மைல்கற்கள்/பயனர் பங்களிப்புகள்

## கட்டுரை உருவாக்கல் மைல்கல்

### 500 கட்டுரைகள்

1. பயனர்:செல்வா
1. பயனர்:Sodabottle
1. பயனர்:Parvathisri
1. பயனர்:Booradleyp1
# விக்கிப்பீடியா:மைல்கற்கள்/பயனர் பங்களிப்புகள்

## கட்டுரை உருவாக்கல் மைல்கல்

### 1,000 கட்டுரைகள்

1. பயனர்:AntanO
1. பயனர்:Arulghsr
1. பயனர்:Theni.M.Subramani
1. பயனர்:பா.ஜம்புலிங்கம்
1. பயனர்:சுப. இராஜசேகர்
1. பயனர்:Ramkumar Kalyani
# விக்கிப்பீடியா:மைல்கற்கள்/பயனர் பங்களிப்புகள்

## கட்டுரை உருவாக்கல் மைல்கல்

### 1,500 கட்டுரைகள்

1. உலோ.செந்தமிழ்க்கோதை (1,987)
1. Sridhar G
1. TNSE Mahalingam VNR
# விக்கிப்பீடியா:மைல்கற்கள்/பயனர் பங்களிப்புகள்

## கட்டுரை உருவாக்கல் மைல்கல்

### 2,000 கட்டுரைகள்

1. பயனர்:நிரோஜன் சக்திவேல்
1. பயனர்:Jagadeeswarann99
1. Ksmuthukrishnan
# விக்கிப்பீடியா:மைல்கற்கள்/பயனர் பங்களிப்புகள்

## கட்டுரை உருவாக்கல் மைல்கல்

### 2,500 கட்டுரைகள்

1. பயனர்:Sengai Podhuvan
# விக்கிப்பீடியா:மைல்கற்கள்/பயனர் பங்களிப்புகள்

## கட்டுரை உருவாக்கல் மைல்கல்

### 3,000 கட்டுரைகள்

1. பயனர்:Natkeeran
# விக்கிப்பீடியா:மைல்கற்கள்/பயனர் பங்களிப்புகள்

## கட்டுரை உருவாக்கல் மைல்கல்

### 3,500 கட்டுரைகள்

1. பயனர்:Kanags
1. பயனர்:Rsmn
# விக்கிப்பீடியா:மைல்கற்கள்/பயனர் பங்களிப்புகள்

## கட்டுரை உருவாக்கல் மைல்கல்

### 4,000 கட்டுரைகள்

1. பயனர்:தமிழ்க்குரிசில்
# விக்கிப்பீடியா:மைல்கற்கள்/பயனர் பங்களிப்புகள்

## கட்டுரை உருவாக்கல் மைல்கல்

### 4,500 கட்டுரைகள்

1. பயனர்:Mayooranathan
# விக்கிப்பீடியா:மைல்கற்கள்/பயனர் பங்களிப்புகள்

## கட்டுரை உருவாக்கல் மைல்கல்

### 6,500 கட்டுரைகள்

1. பயனர்:எஸ். பி. கிருஷ்ணமூர்த்தி
1. பயனர்:Arularasan. G
1. பயனர்:Balu1967
# விக்கிப்பீடியா:மைல்கற்கள்/பயனர் பங்களிப்புகள்

## கட்டுரை உருவாக்கல் மைல்கல்

### 8,000 கட்டுரைகள்

1. பயனர்:P.M.Puniyameen (8,242)
# விக்கிப்பீடியா:மைல்கற்கள்/பயனர் பங்களிப்புகள்

## கட்டுரை உருவாக்கல் மைல்கல்

### 10,000 கட்டுரைகள்

1. பயனர்:கி.மூர்த்தி
1. பயனர்:Chathirathan
# விக்கிப்பீடியா:மைல்கற்கள்/பயனர் பங்களிப்புகள்

## தொகுப்புகள் மைல்கல்

### 100,000 தொகுப்புகள்

1. பயனர்:Kanags
1. பயனர்:எஸ். பி. கிருஷ்ணமூர்த்தி
# விக்கிப்பீடியா:மைல்கற்கள்/பயனர் பங்களிப்புகள்

## தொகுப்புகள் மைல்கல்

### 75,000 தொகுப்புகள்

1. பயனர்:கி.மூர்த்தி
1. பயனர்:Arularasan. G
# விக்கிப்பீடியா:மைல்கற்கள்/பயனர் பங்களிப்புகள்

## தொகுப்புகள் மைல்கல்

### 50,000 தொகுப்புகள்

1. பயனர்:Natkeeran
1. பயனர்:AntanO
1. பயனர்:Ksmuthukrishnan
1. பயனர்:Selvasivagurunathan m
1. பயனர்:Sodabottle
1. பயனர்:Chathirathan
# விக்கிப்பீடியா:மைல்கற்கள்/பயனர் பங்களிப்புகள்

## தொகுப்புகள் மைல்கல்

### 25,000 தொகுப்புகள்

1. பயனர்:Booradleyp1
1. பயனர்:Balu1967
# விக்கிப்பீடியா:மைல்கற்கள்/பயனர் பங்களிப்புகள்

## தொகுப்புகள் மைல்கல் (தானியங்கி)

### 175,000

1. பயனர்:AswnBot
# விக்கிப்பீடியா:மைல்கற்கள்/பயனர் பங்களிப்புகள்

## தொகுப்புகள் மைல்கல் (தானியங்கி)

### 50,000

1. பயனர்:Sridhar G BOT
# விக்கிப்பீடியா:மைல்கற்கள்/பயனர் பங்களிப்புகள்

## தொகுப்புகள் மைல்கல் (தானியங்கி)

### 50,000இற்கு கீழ்

1. பயனர்:NeechalBOT
1. பயனர்:AntonBot
1. பயனர்:KanagsBOT
1. பயனர்:SelvasivagurunathanmBOT
# விக்கிப்பீடியா:மைல்கற்கள்/பயனர் பங்களிப்புகள்

## மூலம்

- உதவி
# மிரிசவெட்டி தாதுகோபுரம்

**மிரிசவெட்டி தாதுகோபுரம்** இலங்கையின் பழங்காலத் தலைநகரமான அனுராதபுரத்தில் அமைந்துள்ளது. 40 ஆண்டுகளுக்கு மேல் அனுராதபுரத்தில் இருந்து இலங்கையை ஆண்ட தமிழ் மன்னனான எல்லாளனைத் தோற்கடித்த பின்னர் மன்னன் துட்டகைமுணு இந்தத் தாதுகோபுரத்தைக் கட்டுவித்தான். இவ்விடத்தில் தாதுகோபுரம் கட்டப்பட்டது குறித்த கதை ஒன்று உண்டு. புத்தரின் சின்னங்களை ஓரிடத்தில் வைத்துவிட்டு துட்டகைமுணு திசவாவியில் குளிப்பதற்குச் சென்றானாம். திரும்பி வந்து எடுக்க முயற்சித்தபோது அதை அசைக்க முடியவில்லையாம். எனவே அவ்விடத்திலேயே தாது கோபுரம் கட்டப்பட்டதாம். 50 ஏக்கர் (20 எக்டேர்) பரப்பளவில் இது அமைந்துள்ளது. பிற்காலத்து மன்னர்களான முதலாம் கசியபன், ஐந்தாம் கசியபன் ஆகியோர் இந்தத் தாதுகோபுரம் பழுதடைந்த காலங்களில் திருத்தி அமைத்துள்ளனர். அழிபாடாக இருந்த இதை அண்மையில், கலச்சார முக்கோண நிதியம் திருத்தி அமைத்தது.
# மிரிசவெட்டி தாதுகோபுரம்

## வெளியிணைப்புகள்

- Discover Sri Lanka - மிரிசவெட்டி தாது கோபுரம் தொடர்பிலான மேலதிக தகவல்களும் படங்களும்
# இசுருமுனிய

**இசுருமுணிய** (*Isurumuniya*, ) என்பது இலங்கையின் பழங்காலத் தலைநகரமான அனுராதபுரத்தில் உள்ள திசவாவிக்கு அண்மையில் அமைந்துள்ள ஒரு புத்த கோயில் ஆகும்.
# இசுருமுனிய

## வரலாறு

இக்கோயில் பண்டைக்காலத்தில் இலங்கையை ஆண்ட தேவநம்பிய தீசன் என்னும் மன்னனால் கட்டுவிக்கப்பட்டது. 500 உயர்சாதிப் பிள்ளைகளை பிக்குகளாக நிலைப்படுத்திய பின்னர், அவர்கள் வசிப்பதற்காக இது கட்டப்பட்டது. மன்னன் முதலாம் கசியபன் (கிபி 473-491) இதைத் திருத்திய பின்னர், இதற்குப் "போபுல்வன் கசுப்கிரி ரத்மகா விகாரை" எனப் பெயர் இட்டான். மன்னனுடைய பெயரையும் அவனது இரு பெண் மக்களுடைய பெயரையும் இணைத்து இப்பெயர் உருவானது. அங்கிருந்த குகையுடன் தொடர்புடையதாக விகாரையும், மேலே மலை உச்சியில் ஒரு சிறிய தாதுகோபுரமும் உள்ளன. இத் தாதுகோபுரம் தற்காலக் கட்டுமான அமைப்புடையது. இங்கு குளம் ஒன்றில் இருந்து வெளிவருவது போல் அமைந்துள்ள ஒர் பாறையில் யானைகள், குதிரை ஆகியவற்றின் சிற்பங்கள் உள்ளன. இவ்விடத்திலேயே புகழ் பெற்ற இசுருமுனிய காதலர்கள் எனப் பெயருடைய சிற்பமும் உள்ளது. இச் சிற்பத்தைக் கொண்ட கற்பலகை வேறொரு இடத்திலிருந்து இவ்விடத்துக்குக் கொண்டு வந்து வைக்கப்பட்டதாகத் தெரிகிறது. இவ்விகாரைக்கு அண்மையிலேயே ரன்முசு உயன எனப்படும் பூங்காவனம் உள்ளது.
# இசுருமுனிய

## தொல்லியற் பொருட்கள்

### இசுருமுனிய காதலர்கள்

6 ஆம் நூற்றாண்டைச் சேர்ந்த வட இந்தியக் குப்தர் பாணியில் இச் சிற்பம் அமைந்ததுள்ளது. காதலனின் மடியில் அமர்ந்திருக்கும் காதலி எச்சரிக்கை செய்யயும் பாங்கில் ஒரு விரலை உயர்த்திக் காட்டுகிறாள். நாணத்தினால் காதலனைத் தடுப்பதற்கான ஒரு சைகையாக சிற்பி இதனைச் செதுக்கி இருக்கலாம். இதில் உள்ளவர்கள் துட்டகைமுனுவின் மகனான சாலிய என்பவனும், அவனது தாழ்ந்த சாதிக் காதலியான அசோகமாலா என்பவளும்ஆவர் எனக் கருதப்படுகிறது. தனது காதலி அசோகமாலாவுக்காக சாலிய இளவரசன் தனது அரசுரிமையைத் துறந்தான்.  
இச்சிற்பம் முன்னர் இருந்ததாகக் கருதப்படும் இடத்தில் ஒரு பாளி மொழிக் கல்வெட்டுக் காணப்படுகிறது. இதில் "*சித்த மஹாயஹ குனி - மஹா (லா) க அசல யஹ (டி) னி*" என்னும் வரி உள்ளது. "மஹாயா எனப்படும் இந்தக் குகை வணக்கத்துக்குரிய அசலயவுக்கு வழங்கப்பட்டது" என்பது இதன் பொருள். இதன்படி இந்த இடம் மகாசங்கத்தினருக்கு வழங்கப்பட்ட பின்னர் காதலர் சிற்பம் தற்போது இருக்கும் இடத்துக்கு மாற்றப்பட்டதாகத் தெரிகிறது. சிற்பத்தில் உள்ளவர்கள் இராமாயணத்தில் வரும் மன்னன் குவேரா வைசுராவணனும், அவனது அரசி குனியும் என்ற கருத்தும் நிலவுகிறது. இம்மன்னன் இராவணனுக்கு முன்னர் இலங்காபுரத்தில் இருந்து இலங்கையை ஆண்டதாக இராமாயணம் கூறுகிறது.
# செந்துறை

**செந்துறை** (ஆங்கிலம்: Sendurai) இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டத்தில் உள்ள செந்துறை வட்டம் மற்றும் செந்துறை ஊராட்சி ஒன்றியத்தின் தலைமையிடம் மற்றும் கிராம ஊராட்சி ஆகும். இது அரியலூருக்கு வடகிழக்கே 20 கிலோ மீட்டர் தொலைவில் உள்ளது. செந்துறை நகரம் முந்தைய திருச்சிராப்பள்ளி மாவட்டத்தில் ஒரு பகுதியாக இருந்தது.
# செந்துறை

## போக்குவரத்து

செந்துறை அரியலூர் மற்றும் ஜெயங்கொண்டம் ஆகிய நகரங்களுக்கு இடையில் அமைந்துள்ள பேரூர் ஆகும். அரியலூர் மற்றும் ஜெயங்கொண்டம் ஆகியவை சுமார் 20 கி.மீ. தொலைவில் அமைந்துள்ளது.
# செந்துறை

## போக்குவரத்து

### பேருந்துப் போக்குவரத்து

செந்துறை பேருந்து நிலையத்திலிருந்து, அரியலூர், ஜெயங்கொண்டம், கும்பகோணம், தஞ்சாவூர், விருத்தாச்சலம், மயிலாடுதுறை, திருச்சி, சென்னை மற்றும் திட்டக்குடி ஆகிய நகரங்களுக்கு புறநகர் பேருந்துகள் இயக்கப்படுகின்றன.  
மேலும் அரியலூர் மற்றும் ஜெயங்கொண்டம் ஆகிய நகரங்களிலிருந்து செந்துறை மற்றும் அதனை சுற்றியுள்ள கிராமங்களுக்கு நகரப் பேருந்துகள் இயக்கப்படுகின்றன.
# செந்துறை

## போக்குவரத்து

### தொடருந்துப் போக்குவரத்து

செந்துறை தொடருந்து நிலையத்தில், கடலூர் துறைமுகம்- திருச்சிராப்பள்ளி சந்திப்பு, விழுப்புரம் சந்திப்பு- திருச்சிராப்பள்ளி சந்திப்பு ஆகிய சாதாரன பயணிகள் வண்டியும், விழுப்புரம் சந்திப்பு- மதுரை சந்திப்பு விரைவு வண்டியும் இந்நிலையத்தில் நின்று செல்கின்றன.
# பண்ணாரி மாரியம்மன் கோயில்

**பண்ணாரி மாரியம்மன் கோயில்** தமிழ் நாட்டில் உள்ள மாரியம்மன் கோவில்களில் சிறப்புவாய்ந்த கோவிலாகும்.
# பண்ணாரி மாரியம்மன் கோயில்

## அமைவிடம்

ஈரோடு மாவட்டம், சத்தியமங்கலம் - மைசூர் செல்லும் தேசிய நெடுஞ்சாலை எண் 209 இல் பண்ணாரி எனும் ஊரில் அமைந்துள்ளது. கடல் மட்டத்திலிருந்து சுமார் 361 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 11°33'10.4"N, 77°08'21.7"E (அதாவது, 11.552878°N, 77.139362°E) ஆகும்.
# பண்ணாரி மாரியம்மன் கோயில்

## வரலாறு

பண்ணாரி மாரியம்மனது வரலாறு மெய்சிலிர்க்க வைக்கும் வகையில் அமைந்துள்ளதாக புராணங்கள் கூறுகின்றன.அக்காலத்தில் வண்ணார் சமுதாயத்தைச் சார்ந்த கணவன் மனைவியும் சலவைத் துணி துவைப்பதற்காக ஒரு பெரிய மலை கீழ் அமைந்து இருந்த ஆற்றில் துணி சலவை செய்ய எடுத்து சென்றனர்.அப்போது அந்த பெண் நிறைமாத கர்ப்பிணியாக இருந்துள்ளார்.பின் சலவை துணி துவைக்கும் வேளையில் கடுமையான மழை பெய்து கொண்டு இருந்தது. அந்த சமயத்தில் அந்த பெண்ணுக்கு பிரசவ வலி ஏற்பட்டு உள்ளது.பின்
அந்தக் கணவனோ தான் சலவைக்கு கொண்டு வந்த சேலைகளை கொண்டு நால்புறமும் கட்டி தன் மனைவிக்கு தானே பிரசவம் பார்த்துள்ளார்.இரு பெண் குழந்தைகள் பிறந்ததாக புராண வரலாறும் செவி வழி வரலாறுமாக உள்ளது.பின் ஒரு குழந்தையை அவர் தூக்கியதாகவும் மற்றொரு குழந்தையை இருவராலும் தூக்க முடியவில்லை.பின் அவர்கள் அந்த குழந்தையை அருகில் இருந்த தாழியில் வைத்துவிட்டு மூவரும் சென்று நடந்ததை ஊர் கவுண்டரிடம் முறையிட்டுள்ளனர்.பின் அவர்களுடன் அந்த குழந்தை இருக்குமிடம் சென்று அந்த குழந்தையே தூக்க முடியவில்லை.பின் இரும்பு கடப்பாரை கொண்டு அந்த தாழியை தூக்க முற்பட்டனர்.அப்போது அந்த குழந்தையின் வலது மார்பில் கடப்பாரை பட்டு இரத்தம் கசிந்துள்ளது.(அதை இன்றளவும் நாம் பூசையில் உண்ணிப்பாக கவனித்தால் அம்மனின் வலது மார்பில் சிறு காயங்கள் தென்படும்).அந்த தாழியின் உள்ளையே இருந்த குழந்தை காலையில் சென்று பார்க்கும் பொழுது பெண் குழந்தை வடிவாகவே அம்மனாக எழுந்தருளி இருந்தது.அம்மனே கனவில் வந்து தனக்கு திருவிழா நடத்த வேண்டும் என்றும் கூறியதாக வரலாறு கூறுகிறது. பின் ஊர் திருவிழா அன்று அனைவரும் கொங்கு நாட்டு வழக்கப்படி பச்சை மாவு எடுத்து வடக்கு திசையில் சென்றனர்.அப்போது அந்த சலவைத் தொழிலாளி பெண் தனது குடும்ப வறுமை காரணமாக பச்சைமாவுக்கு பதில் புளியங்கொட்டையைக் கொண்டு இடித்து அதில் மாவு செய்து தெற்கு நோக்கி கொண்டு சென்றிருந்தாள்.அந்த புளிமாவுக்காக அம்மனே வடக்கிலிருந்து தெற்கு நோக்கி திரும்பி காட்சியளித்தது. அது இன்றளவும் அம்மனின் அமைப்பு அப்படியே உள்ளது.இது இன்றளவும் வண்ணார் சமுதாய கடவுளாக, வண்ணார் பெண்ணாக காணப்படுகிறது,மேலும் கோவில் நிர்வாகம் இந்து சமய அறநிலையத் துறை கட்டுப்பாட்டில் உள்ளது.
# பண்ணாரி மாரியம்மன் கோயில்

## சிறப்பு

ஆண்டுதோறும் பங்குனி மாதம் நடைபெறும் குண்டம் தீ மிதி (பூக்குழி) திருவிழா.
பண்ணாரியம்மன் கோவில்
ஈரோடு மாவட்டத்தில் சத்தியமங்கலம் வட்டத்தில் உள்ளது பண்ணாரி மாரியம்மன் கோவில். சத்தியமங்கலத்திலிருந்து மைசூர் செல்லும் சாலையில் 12 கி.மீ. தொலைவில் தேசிய நெடுஞ்சாலை 209 ல் அமைந்துள்ளது.பண்ணாரி அம்மன் கோவிலிலிருந்து திம்பம் மலைப்பாதை ஆரம்பம். இக்கோவிலின் தெற்கே சுமார் 6 மைல் தொலைவில் பவானி ஆறு மேற்கிலிருந்து கிழக்கு நோக்கி ஓடுகிறது. இந்த ஆற்றில்தான் பவானிசாகர் அணை கட்டப்பட்டுள்ளது. இது மிகச்சிறந்த சுற்றுலா தலமாகும். சத்தியமங்கலம் வழியாக பண்ணாரி செல்லலாம். வழியில் நுணமத்தி, தோரணப் பள்ளம் என்ற இரண்டு பள்ளங்கள் உள்ளன. இவற்றில் தண்ணீர் நிறைந்திருக்கும். பண்ணாரியம்மன் திருக்கோவில் அழகிய கோபுரத்துடனும், அர்த்தமண்டபம், மகா மண்டபம், சோபன மண்டபம் முதலியவற்றுடன் தூண்களில் அற்புதமான சிற்ப வேலைப்பாட்டுடன் காணப்படுகிறது. வனத்தின் மேற்கே சுமார் 3 மைல் தொலைவில் ஓர் ஆலமரத்தினடியில் மாதேசுரசாமிக் கோவிலும், தீர்த்தக் கிணறும் உள்ளன. இங்கு ஆண்டு தோறும் பங்குனி மாதத்தில் பெரிய திருவிழா நடைபெறுகிறது. திருவிழாவிற்கு கோவை, ஈரோடு, சேலம் நாமக்கல் மாவட்டங்களில் இருந்து மட்டுமல்லாமல், தமிழகத்தின் பிற மாவட்டங்களில் இருந்தும், கர்நாடகா மாநிலத்தில் இருந்தும் ஏராளமான மக்கள் கலந்து கொள்கிறார்கள். கூட்ட நெரிசலை சமாளிப்பதற்காக திருவிழா அன்று ஈரோடு மாவட்டம் முழுவதும் உள்ளூர் விடுமுறை அளிக்கப்பட்டுள்ளது.  
புலிகள் காப்பகம்
தேசிய புலிகள் ஆணைய உத்தரவுப்படி, தமிழகத்தின் நான்காவது புலிகள் காப்பகமாக சத்தியமங்கலம் வனக்கோட்டத்தில் உள்ள 1 லட்சத்து 4 ஆயிரம் ஹெக்டேர் வனப்பரப்பு புலிகள் காப்பகமாக அறிவிக்கப்பட்டு , 1.12.2013 முதல் நடைமுறைக்கு வந்தது .சத்தி வனக்கோட்டத்தின் வடக்கு மற்றும் மேற்குப் பகுதியில் கர்நாடக வனப்பகுதியும், தெற்கே நீலகிரி மற்றும் கோவை வனக்கோட்டமும், கிழக்கே ஈரோடு வனக்கோட்டமும் எல்லைகளாக அமைந்துள்ளன.இங்கு யானை, புலி, சிறுத்தை, காட்டெருமை, மான், செந்நாய், கரடி உள்ளிட்ட ஏராளமான வன விலங்குகள் உள்ளன. மேலும், 25க்கும் மேற்பட்ட புலிகள் உள்ளதாக கணக்கெடுப்புகள் தெரிவித்துள்ளன.
# விக்கிப்பீடியாவில் விசமத்தொகுப்புகள்

விக்கிப்பீடியா யாவராலும் தொகுக்கக்கூடிய தளம் என்பதால் **விசமத் தொகுப்புகள்** இடம்பெறுகின்றன. தேவையற்ற நகைச்சுவை, தனிநபர் தாக்குதல், பொய்யான தகவல்கள் ஆகியன விசமத் தொகுப்புகளாகக் கருதப்படும். விக்கிப்பீடியா தொடங்கப்பட்டதிலிருந்தே பல விசமத் தொகுப்புகள், குறிப்பாக பரவலாக அறியப்படும் தலைப்புகளில் நடந்திருக்கின்றன. இவ்வாறு செய்பவர்களை அணுக்கர்கள் எச்சரித்துப் பின் தடை செய்வர். பயனர்கள் பக்கங்களை கவனிப்புப் பட்டியலில் சேர்த்துக் கொள்வதன் மூலமும், அண்மைய மாற்றங்களைக் கண்டும் இத்தகைய விசமத் தொகுப்புகளில் இருந்து கட்டுரைகளை மீளமைக்கலாம். அதிக விசமத் தொகுப்புகளைப் பெறும் கட்டுரைகள் காப்பு செய்யப்படும். இவற்றை அணுக்கர்களே தொகுக்க முடியும். இது விக்கிப்பீடியாவின் நம்பகத் தன்மையை சோதிக்கும் காரணிகளில் ஒன்று. பல முக்கிய நபர்களை இறந்ததாகவும், கருத்து வேறுபாடு கொண்ட தலைப்புகளில் தன் பக்க வாதத்தை முன்னிறுத்தியும் செய்யப்படும் விசமத் தொகுப்புகள் அதிகம் காணப்படுகின்றன.
# கெயில் (இந்தியா) நிறுவனம்

**கெயில் (இந்தியா) நிறுவனம் ** (*GAIL (India) Limited*, , , ) புது தில்லியைத் தலைமையகமாகக் கொண்டு இயற்கை எரிவளியை முறைப்படுத்தி பரவலாக வழங்கும் மிகப்பெரிய அரசுத்துறை நிறுவனமாகும். இதன் முதன்மையான ஆறு பிரிவுகளாவன: இயற்கை எரிவளியையும் நீர்மநிலை பெட்ரோலிய வளி (LPG)யையும் எடுத்துச் செல்லும் சேவைகள், இயற்கை எரிவளி வணிகம், பெட்ரோகெமிக்கல்ஸ், எல்பிஜியும் நீர்ம ஐதரோகார்பன்களும், கெயில்டெல் மற்றவை.  
1984ஆம் ஆண்டில் ஆகத்து மாதம் இயற்கை எரிவளி கட்டுமான மேம்பாட்டிற்காக இந்திய அரசால் நிறுவப்பட்டது. துவக்கத்தில் இந்த நிறுவனம் *காஸ் அதாரிட்டி ஆஃப் இந்தியா* என அறியப்பட்டது. பின்னர் இதன் ஆங்கிலச் சொற்களின் முதல் எழுத்துகளைக் கொண்டு கெயில் (GAIL) என பெயர் மாற்றம் செய்யப்பட்டது.  
இந்திய அரசின் பொதுத்துறை நிறுவனங்களில் மகாரத்னா மதிப்பைப் பெற்ற மிகப் பெரிய நிறுவனம் ஆகும்.
# கெயில் (இந்தியா) நிறுவனம்

## இயக்கம்

கெயில் 11,000 கி.மீ. தொலைவிற்கு எரிவளியை எடுத்துச் செல்ல குழாய் தொடரை நிர்மாணித்துள்ளது. மேலும் 1,900 கி.மீ. தொலைவிற்கு நீர்மநிலை பெட்ரோலிய வாயுவை எடுத்துச் செல்லும் குழாய்த்தொடரையும் கட்டமைத்துள்ளது. உலகிலேயே மிக நீளமான எல்பிஜி குழாய்த்தொடராக ஜாம்நகர்- லோனி குழாய்த்தொடர் விளங்குகிறது. இந்தியாவின் எரிவளி எடுத்துச் செல்லல் மற்றும் சந்தைப்படுத்துதலில் 70% பங்கை வகிக்கிறது.
# கெயில் (இந்தியா) நிறுவனம்

## துணை நிறுவனங்கள்

### கெயில்டெல்

கெயில் இந்தியா நிறுவனத்தின் தொலைத்தொடர்புக்கான துணை நிறுவனமாக கெயில்டெல் நிறுவப்பட்டுள்ளது. முதன்மையாக கெயில் நிறுவனத்தின் உள்கட்ட தொலைத்தொடர்பு தேவைகளுக்காக உருவாக்கப்பட்ட இத்துணை நிறுவனம் தனது சேவைகளை வெளி நிறுவனங்களுக்கும் வழங்கி வருகிறது. இந்தியா முழுமையிலும் 13,000 கி.மீ தொலைவிற்கு ஒளியிழை கம்பி வடங்களை கட்டமைத்து இயக்கி பராமரித்து வருகிறது. இந்த ஒளியிழை வடங்கள் எரிவளி குழாய்த்தொடர்களை அடுத்து அமைக்கப்பட்டிருப்பதால் இதன் நம்பிக்கைத்தன்மை கூடுதலாக உள்ளது.
# கெயில் (இந்தியா) நிறுவனம்

## துணை நிறுவனங்கள்

### கெயில் காஸ் லிட்

கெயில் இந்தியாவின் மற்றொரு துணை நிறுவனமான கெயில் காஸ் லிமிடெட் 2008ஆம் ஆண்டு மே மாதம் நிறுவப்பட்டது. தானுந்துகளுக்கு இயற்கை எரிவளியையும் தானுந்து எல்பிஜியையும் அறிமுகப்படுத்தவும் பரவல் மற்றும் சந்தைப்படுத்தலுக்காக இத்துணை நிறுவனம் உருவாக்கப்பட்டது. வீட்டுப் பயனுக்கும் குழாய்கள் மூலம் வழங்கலை ஊக்குவிக்கவும் இது துணை புரிகிறது.
# கெயில் (இந்தியா) நிறுவனம்

## துணை நிறுவனங்கள்

### மற்றவை

கெயில் இந்தியா நிறுவனம் நகரங்களில் எரிவளி பரவலுக்காக ஒன்பது கூட்டு முயற்சி நிறுவனங்களை நிறுவியுள்ளது.
# கெயில் (இந்தியா) நிறுவனம்

## விபத்து

சூன் 26, 2014இல் ஆந்திரப் பிரதேசத்தின் கிழக்கு கோதாவரி மாவட்டத்தின் *நகரம்* சிற்றூரில் கெயில் நிறுவனத்தின் எரிவாயு ஏற்றிச் செல்லும் குழாயில் ஏற்பட்டக் கசிவினால் தீப் பற்றி விபத்து ஏற்பட்டது. இதில் 19 பேர் உயிரிழந்தனர்; 18 பேர் தீக்காயமடைந்தனர். 30 மீட்டர் உயரத்திற்கு தீ பற்றி எரிந்திருக்கிறது. அருகில் இருந்த வீடுகள், கால்நடைகள், பறவைகள், தென்னை மரங்கள் என அரைக் கிலோமீட்டர் சுற்றளவில் இருந்த அனைத்தும் தீயில் கருகிச் சாம்பலாயின.
# யூ டெலிகாம்

**யூ அகலப்பட்டை & கம்பி வடம் இந்தியா லிமிடெட் ** (*YOU Broadband & Cable India Limited*) மும்பையிலிருந்து இயங்கும் ஓர் அகலப்பட்டை இணையச் சேவை வழங்கும் நிறுவனமாகும். இந்தியாவில் 13 நகரங்களில் ஒளியிழை-ஓரச்சு கலப்பு (HFC) கம்பி வடம் மூலமாக அகலப்பட்டை இணையச் சேவைகள் வழங்கி வருகிறது. 600,000 வீட்டு/நிறுவன பயனாளர்களுக்குச் சேவை வழங்கி வருகிறது. இதன் மேலாண்மை இயக்குநராக ஈ.வி.எஸ்.சக்கரவர்த்தி பணி புரிகிறார். இந்நிறுவனம் பிஜி குழுமம் என்ற பிரித்தானிய எரிவளி நிறுவனத்தின் துணை நிறுவனமாக இது *இக்காரா டெலிகாம் இந்தியா* என அறியப்பட்டிருந்தது. 2006ஆம் ஆண்டு சிட்டி குழுமத்தின் பன்னாட்டு இடர்மிகு புத்தொழில் முதலீடு நிறுவனம் கையகப்படுத்தி இதன் பெயரை *யூ டெலிகாம்* என மாற்றியது. தற்போது இது யூ அகலப்பட்டை & கம்பி வடம் இந்தியா லிமிடெட் என பெயரிடப்பட்டுள்ளது.
# சிஃபி

**சிஃபி தொழில்நுட்ப நிறுவனம் ** (*Sify Technologies Limited*, முன்னதாக **Sify Limited and Satyam Infoway Limited**) சென்னையிலிருந்து இயங்கும் ஓர் அகலப்பட்டை இணையச் சேவை வழங்கும் நிறுவனமாகும். 1998ஆம் ஆண்டு முதல் இது செயல்பட்டு வருகிறது.
இதன் வலைத்தளம் *சிஃபி.கொமிற்கு* 2008ஆம் ஆண்டில் வருகை புரிந்த 1.6 மில்லியன் பயனர்களில் எழுபத்தைந்து விழுக்காடு இந்தியாவிலிருந்து வந்தவர்களாவர். பார்ச்சூன் இதழ் 1999இல் இந்த நிறுவனத்தை "உலகளவில் முதலீடு செய்ய பரிந்துரைக்கப்படும் முதல் பத்து தலையாய தொழினுட்ப நிறுவனங்களில்" ஒன்றாக மதிப்பிட்டுள்ளது.  
இந்தியாவில் இணைய அணுக்கம் விஎஸ்என்எல்லின் தனியுரிமையிலிருந்து விடுவிக்கப்பட்டு தனியார்த்துறைக்கு திறக்கப்பட்டது. அப்போது இச்சேவையை வழங்கத் தொடங்கிய முதல் இந்திய நிறுவனங்களில் சிஃபியும் ஒன்றாகும். உலக வணிகரிடம் பன்னாட்டு அகலப்பட்டையைப் பெற்று உள்நாட்டு தொடர்புகளை தொலைதொடர்பு நிறுவறங்களிடமிருந்து பெற்று இச்சேவையை வழங்கியது; *கடைசி மைலை* அடைய பல்வேறு வழிகளைக் கையாண்டது: கூரை மேலான வை-ஃபை தொடர்புகள், தொலைபேசி கம்பிவடங்கள் அல்லது தொலைக்காட்சி கம்பிவடங்கள் ஆகியவற்றைப் பயன்படுத்தியது. மேலும் வணிக நிறுவனங்களுக்கானத் தேவையையும் வழங்கலாயிற்று. தொடரான இணைய உணவகங்களை கிளையுரிமம் வழங்கி நிறுவத் தொடங்கியது. இணையமும் விரைவு உணவுச்சாலையும் இணைந்த இவை இளைஞரிடையே மிகப் பரவலான வரவேற்பைப் பெற்றது. இன்று 3300+ இணைய உணவகங்கள் கொண்டுள்ளது.  
2007ஆம் ஆண்டில் ஐக்கிய இராச்சியத்தில் உள்ள தனது கிளைக்கு பதிவு பெற்றுள்ளது.
# ஜக்கி வாசுதேவ்

**சத்குரு ஜக்கி வாசுதேவ்** (*Sadhguru Jaggi Vasudev)* யோகா மற்றும் ஆன்மீக போதனைகளைப் போதிக்கும் ஞானியாகவும் யோகியாகவும் குருவாகவும் திகழ்பவர். இவர் நிறுவியுள்ள ஈஷா அறக்கட்டளை, மதச்சார்பற்ற, இலாப நோக்கற்ற ஒரு பொதுத் தொண்டு நிறுவனம் என்று கூறப்படுகிறது . இந்தியா, அமெரிக்கா, இங்கிலாந்து, லெபனான், சிங்கப்பூர், கனடா, மலேசியா, உகாண்டா மற்றும் ஆஸ்திரேலியா உட்பட பல உலக நாடுகளில் யோகா நிகழ்ச்சிகளை ஈஷா அறக்கட்டளை வழங்கிக் கொண்டிருக்கிறது. சமூக செயல்பாடுகள் பலவற்றிலும் இந்நிறுவனம் ஈடுபட்டிருக்கிறது. இதன் காரணமாக ஐக்கிய நாடுகள் சபையில் உள்ள பொருளாதாரம் மற்றும் சமூகப் பிரிவு (ECOSOC) அமைப்பு ஈஷாவிற்கு சிறப்பு ஆலோசனைத் தகுதியினை வழங்கியுள்ளது.
# ஜக்கி வாசுதேவ்

## இளமைக்காலம்

கர்நாடகா மாநிலத்தில் உள்ள மைசூரில் ஒரு தெலுங்கு குடும்பத்தில், செப்டம்பர் 3, 1957-இல் சுசீலா மற்றும் டாக்டர் வாசுதேவ் தம்பதியினருக்கு ஜகதீஷ் பிறந்தார். நான்காவதாக பிறந்த இவருக்கு ஒரு சகோதரரும் இரு சகோதரிகளும் உண்டு. இவர் பிறந்தபோது குறிகூறும் நாடோடி ஒருவர், *இக்குழந்தை மிகவும் அதிர்ஷ்டமான வாழ்க்கை வாழ்வான்* என்று குறிகூறியதுடன், 'இந்த பிரபஞ்சத்தை ஆள்பவன்' என்று பொருள்படும் ***ஜகதீஷ்*** என்ற பெயரையும் சூட்டினார்.  
ஜகதீஷின் தந்தை இந்திய ரயில்வேயில் கண் மருத்துவராகப் பணி புரிந்ததால், அவர் குடும்பம் அடிக்கடி இடம் பெயர்ந்து செல்ல வேண்டியிருந்தது. ஜகி என்று அழைக்கப்பட்ட ஜகதீஷ், சிறு வயதிலேயே இயற்கை மீது மிகுந்த ஆர்வம் கொண்டவர். இவர் அடிக்கடி அருகில் உள்ள வனப்பகுதிகளுக்கு பயணம் செல்வார். சில சமயம் இப்பயணங்கள் 3 நாட்கள் வரை கூட நீடிக்கும். இவர் 11 வயதில், மல்லடிஹள்ளி ஸ்ரீராகவேந்திர சுவாமிஜியை சந்தித்து, அவரிடம் எளிய யோகாசனங்களைக் கற்று, தவறாமல் அவற்றைப் பயிற்சியும் செய்து வந்தார். "*ஒருநாள் கூடத் தவறாமல் செய்து வந்த இந்த எளிய யோகப்பயிற்சிகளே பிற்காலத்தில் என்னை மிக ஆழமானதோர் அனுபவத்திற்கு இட்டுச் சென்றது," என்று ஜகதீஷ் குறிப்பிட்டுள்ளார்.*  
பள்ளிப் படிப்பை முடித்தவுடன் மைசூர்ப் பல்கலைக்கழகத்தில் ஆங்கில இலக்கியத்தில் பட்டம் பெற்றார். பட்டப்படிப்பில் இரண்டாவது மாணவராகத் தேர்ச்சி பெற்றார். கல்லூரி நாட்களில் பயணம் செய்வதிலும் இருசக்கர வாகனங்கள் ஓட்டுவதிலும் மிகுந்த ஆர்வம் உடையவர். மைசூரில் உள்ள சாமுண்டி மலை இவருக்கும் இவர் நண்பர்களுக்கும் மிகவும் பிடித்த இடமாக இருந்தது. இவர்கள் அப்பகுதிக்கு அடிக்கடி சென்று சந்திப்பதும் இரவு நேரங்களில் இருசக்கர வாகனத்தில் செல்வதுமாக இருந்தனர். ஜகதீஷ் தனது இருசக்கர வாகனத்தில் நாடு முழுவதிலும் உள்ள பல்வேறு இடங்களுக்குச் சென்றுள்ளார்.  
நேபாளத்தின் எல்லையைத் தொட்டபோது அவருக்கு கடவுச்சீட்டு இல்லாத காரணத்தால், நேபாளத்திற்குள் செல்ல அனுமதி கிடைக்கவில்லை. இச்சம்பவம் அவர் எங்கு செல்வதையும் யாராலும் தடுக்க முடியாதவாறு பணம் சம்பாதிக்க வேண்டும் என்ற எண்ணத்தை அவருக்குள் உருவாக்கியது. அவர் பட்டப்படிப்பை முடித்தபின் இந்த எண்ணமே அவரைப் பலதொழில்களைத் துவங்கத் தூண்டி, அவற்றை வெற்றிகரமாக நடத்தவும் வழிவகுத்தது. அவர் செய்த பல தொழில்களில் கோழிப்பண்ணை, செங்கல் சூளை, கட்டிடத் தொழில் ஆகியவையும் உள்ளடங்கும்.
# ஜக்கி வாசுதேவ்

## ஆன்மீக அனுபவம்

அவருடைய 25 ஆம் வயதில், செப்டம்பர் 23, 1982 இல் சாமுண்டி மலைக்கு இருசக்கர வாகனத்தில் சென்றார். அங்கு ஒரு பாறை மீது அமர்ந்தபோது ஒரு ஆழமான ஆன்மீக அனுபவத்தைப் பெற்றார். ஜகதீஷ் அந்த அனுபவத்தை விவரிக்கையில், "என் வாழ்க்கையில் அந்த நொடி வரை இது நான் என்றும், இது வேறொருவர், இது வேறொன்று என்றும் நினைத்துக் கொண்டிருந்தேன். ஆனால் முதல்முறையாக எது நான், எது நானில்லை என்று எனக்குப் புரியாமல் போனது. திடீரென நான் என்பது எல்லா இடங்களிலும் பரவிக்கிடந்தது. நான் உட்கார்ந்திருந்த பாறை, நான் சுவாசித்தக் காற்று, என்னை சுற்றியிருந்த காற்று மண்டலம், என்று எல்லாவற்றிலும் சிதறிக் கிடந்தேன். இது கேட்பதற்கு சுத்த பைத்தியக்காரத்தனமாகத் தோன்றலாம். ஒரு பத்து பதினைந்து நிமிடம் இப்படி அமர்ந்திருந்தேன் என்று எண்ணினேன். ஆனால் பழைய நிலைக்குத் திரும்பியபோது, முழு நினைவுடன், கண் திறந்தவாறு சுமார் நான்கரை மணி நேரம் உட்கார்ந்த நிலையில் நேரம் கழிந்திருந்ததை உணர்ந்தேன். ஒரு நொடிப்பொழுது போல நேரம் ஓடிவிட்டது," என்று ஜகதீஷ் குறிப்பிடுகிறார்.  
இந்த அனுபவம் கிடைத்து 6 வாரங்கள் கழித்து, அவர் தன் தொழிலை நண்பரின் பொறுப்பில் ஒப்படைத்துவிட்டு, தனக்கு ஏற்பட்ட உள்ளனுபவத்தைப் பற்றி மேலும் அறிய விரிவான பயணம் மேற்கொண்டார். ஒரு வருடம் இப்படி தியானத்திலும் பயணத்திலும் கழிந்தபின், ஜகதீஷ் தன்னுடைய அனுபவத்தை அனைவருடனும் பகிர்ந்துகொள்ளவும் யோகப் பயிற்சிகளைக் கற்றுத்தரவும் முடிவு செய்தார்.  
1983 இல் 7 பங்கேற்பாளர்களுடன் தனது முதல் வகுப்பை மைசூரில் நடத்தினார். சிறிது காலத்தில், கர்நாடகா மாநிலத்திலும் ஐதராபாத்திலும் இருசக்கர வாகனத்தில் பயணம் செய்து பல யோகா வகுப்புகளை நடத்தினார். அப்போது அவர் தன் கோழிப் பண்ணையின் வருமானத்தில் தான் வாழ்க்கையை நடத்தினார், வகுப்புகளுக்கு பணம் வாங்க மறுத்தார். பங்கேற்பாளர்கள் கொடுத்தவை அனைத்தயும் சேமித்து வகுப்பின் கடைசி நாளில் அருகில் உள்ள ஏதோ ஒரு தொண்டு நிறுவனத்திற்கு கொடுத்துவிடுவதை வழக்கமாகக் கொண்டிருந்தார். இந்த ஆரம்ப கால வகுப்புகளே, பிற்காலத்தில் ஈஷா யோக வகுப்புகளை வடிவமைக்கும் அடித்தளமாய் அமைந்தன.  
பிற்காலத்தில் ஈஷா யோகா மையம் நிறுவப்பட்டிருக்கும் ஊரான கோவையில் தனது முதல் வகுப்பினை 1989 இல் நடத்தினார். 'சஹஜ ஸ்திதி யோகா' என்று அப்போது அழைக்கப்பட்ட அந்த வகுப்புகளில் ஆசனங்கள், பிராணாயாம கிரியாக்கள் மற்றும் தியானம் கற்றுத்தரப்பட்டது. ஆன்மீக ஆர்வம் கொண்டவர்கள் அதிகரித்துக் கொண்டே சென்றதால், 1993 இல் அவர்களுக்கு உறுதுணையாக ஒரு ஆசிரமம் நிறுவ வேண்டுமென ஜகதீஷ் தீர்மானித்தார். கேரளா, கர்நாடகா, தமிழ்நாடு, கோவா என்று பல இடங்களைப் பார்த்தும் அதில் மனநிறைவு இல்லாமல், கடைசியில் கோவையிலிருந்து 40 கி.மி. தூரத்தில், வெள்ளியங்கிரி மலை அடிவாரத்தில் 13 ஏக்கர் நிலப்பரப்பை தேர்வு செய்தார். 1994 இல் அந்த இடத்தைப் பதிவு செய்து யோக மையம் ஒன்றை நிறுவினார்.
# ஜக்கி வாசுதேவ்

## தியானலிங்கம்

1994-இல் ஜகதீஷ் ஆசிரம வளாகத்தில் முதல் யோக வகுப்பை நடத்தியபோது, தியானலிங்கத்தைப் பற்றிப் பேசினார். தியானலிங்கம், யோக முறைப்படி தியானத்திற்காக உருவாக்கப்பட்ட ஓர் இடமாகும். ஜகதீசினுடைய குரு அவரிடம் தியானலிங்கத்தை பிரதிஷ்டை செய்யச்சொல்லி ஒப்படைத்த பொறுப்பே, அவர் வாழ்க்கையின் நோக்கமாக இருந்தது என்று ஜகதீஷ் கூறியிருக்கிறார். 1996-இல் லிங்கத்திற்கான கல் ஆசிரமத்திற்கு கொண்டுவரப்பட்டது. மூன்று வருடத்திற்குப் பிறகு, 23 ஜூன் 1999-இல் தியானலிங்க பிரதிஷ்டை நிறைவு பெற்று, நவம்பர் 23 ஆம் தேதி பொதுமக்களுக்காக திறந்து வைக்கப்பட்டது.  
தியானலிங்கம் எந்த மத நம்பிக்கையையும் சாராமல், ஆழ்ந்த தியானம் செய்வதற்கான ஓர் இடமாக விளங்குகிறது. இரும்பு, கற்காரை போன்ற எதையும் உபயோகிக்காமல், செங்கல்லும் சுண்ணாம்புக் கலவையும் மட்டுமே பயன்படுத்தி கட்டப்பட்ட 76 அடி உயரமான கூடாரம் கர்பக்கிரகத்தின் மேற்கூரையாக இருக்கிறது.  
13 அடி 9 அங்குலம் உயரம் கொண்ட லிங்கம் கறுப்பு நிற அடர்த்தியான கிரானைட் கல்லால் ஆனது. நுழைவாயிலில் உள்ள சர்வ தர்ம ஸ்தம்பம், ஒருமைத்தன்மையின் சின்னமாகத் திகழ்கிறது. இந்து, கிறித்துவம், முஸ்லிம், சீக்கியம், ஜெயின், தாவோயிஸம், ஜோராஸ்ட்ரியானிஸம், யூத மார்க்கம், புத்த நெறி, மற்றும் ஷிந்தோ (ஜப்பானிய மரபு) ஆகிய நெறிகளைக் குறிக்கும் சின்னங்கள் செதுக்கப்பட்டு, உலக மக்கள் அனைவரையும் இந்த ஸ்தம்பம் வரவேற்கிறது.
# ஜக்கி வாசுதேவ்

## ஈஷா அறக்கட்டளை

ஜகதீசால் நிறுவப்பட்ட ஈஷா அறக்கட்டளை, எந்த ஒரு மதத்தையும் சாராமல், இலாப நோக்கமின்றி, முழுக்க முழுக்க தன்னார்வத் தொண்டர்களால் நடத்தப்படும் ஓர் நிறுவனம். 1992 இல் கோவையில் நிறுவப்பட்ட ஈஷா யோக மையம், ஒருவரின் சுய விழிப்புணர்வு நிலையை அதிகரிக்கக்கூடிய பல்வேறு யோகா நிகழ்ச்சிகளை நடத்துகிறது. சர்வதேச அமைப்பான ஐக்கிய நாடுகள் சபையின் பொருளாதார மற்றும் சமூகப்பிரிவு (ECOSOC) அமைப்புடன் ஒருங்கிணைந்து ஈஷா அறக்க்கட்டளை செயல்படுகிறது.
# ஜக்கி வாசுதேவ்

## ஈஷா அறக்கட்டளை

### சமூக நலத் திட்டங்கள்

ஜகதீஷ் தொடங்கிய பசுமைக்கரங்கள் திட்டம், நம் சுற்றுச்சூழலைப் பாதுகாத்து தமிழ்நாட்டின் பசுமைப் போர்வையை 10 விழுக்காடு அதிகரிப்பதை நோக்கமாகக் கொண்டுள்ளது. சுற்றுசூழல் பாதுக்காப்பிற்கு இந்தியாவின் மிக உயர்ந்த விருதான 'இந்திரா காந்தி பரியவரண் புரஸ்கார்'-யை ஜூன் 2010 -ல், இந்திய அரசாங்கம் இத்திட்டத்திற்கு வழங்கியது.  
இதுவரை சுமார் 8.2 மில்லியன் மரக்கன்றுகளை 2 கோடி தன்னார்வத் தொண்டர்கள் மூலம் நட்டு இத்திட்டம் சாதனை படைத்துள்ளது. ஏழ்மையிலிருக்கும் கிராமப்புற மக்களின் ஆரோக்கியம் மற்றும் வாழ்க்கைத்தரம் மேம்பட, ஈஷா அறக்கட்டளையின் கீழ் ‘கிராமப் புத்துணர்வு இயக்கம்’ 2003 இல் சத்குருவால் தொடங்கப்பட்டது. இத்திட்டம், தமிழ்நாட்டில் சுமார் 54,000 கிராமங்களில் உள்ள 7 கோடி மக்களைச் சென்றடையும் நோக்கத்துடன் செயல்பட்டு வருகிறது. 2010 வரை சுமார் 4200 கிராமங்களில் உள்ள 70 இலட்சம் மக்களை கிராமப் புத்துணர்வு இயக்கம் சென்றடைந்துள்ளது.  
ஈஷா வித்யா, இந்தியாவின் கிராமப்புறங்களில் கல்வியையும் படிப்பறிவையும் மேம்படுத்த ஈஷா அறக்கட்டளை தொடங்கியுள்ள கல்வித்திட்டமாகும். இத்திட்டத்தின் கீழ் தற்போது தமிழ்நாட்டிலும் ஆந்திராவிலும் இயங்கிக்கொண்டிருக்கும் 8 ஈஷா வித்யா பள்ளிகளில் சுமார் 4050 மாணவர்கள் கல்வி கற்கிறார்கள்.
# ஜக்கி வாசுதேவ்

## ஈஷா அறக்கட்டளை

### யோகா நிகழ்ச்சிகள்

ஆசிரமம் நிறுவியதற்குப் பின், தொடர்ந்து யோகா வகுப்புகளை ஈஷா யோக மையத்தில் ஜகதீஷ் நடத்தத் துவங்கினார். 1996 இல் இந்திய ஹாக்கி குழுவினருக்கென பிரத்தியேகமாக ஒரு யோக வகுப்பு நடத்தினார். 1997 இல் அமெரிக்காவில் வகுப்புகள் நடத்தத் துவங்கினார். 1998 இல் தமிழ்நாட்டு சிறைகளின் ஆயுள் கைதிகளுக்கு யோக வகுப்புகளை எடுத்துச் சென்றார்.  
ஈஷா யோகா என்ற பெயரிலேயே அனைத்து யோக வகுப்புகளையும் ஜகதீஷ் வழங்குகிறார். 'ஈஷா' என்றால் உருவமில்லாத தெய்வீகம் என்று அர்த்தம். ஈஷா யோகாவின் அடித்தளமாக இருக்கும் ஈஷா யோகா வகுப்புகளில் பங்கேற்பவர்கள், தியானம், பிராணாயாமம் மற்றும் ஷாம்பவி மஹாமுத்ரா பயிற்சிக்கு தீட்சை பெறுகிறார்கள். சத்குரு கார்ப்பரேட் தலைவர்களுக்கும் வகுப்புகள் நடத்துகிறார். இன்றைய பொருளாதார சூழ்நிலையில், கார்ப்பரேட் தலைவர்கள் அனைவரையும் ஒன்றாக உணரவும், கருணையுடன் இருக்கவும், “அனைவர் நலனையும் கவனத்தில் கொள்ளும் பொருளாதாரம்” உருவாக்கவும், இந்த வகுப்புகள் வழிவகுக்கின்றன.  
ஜகதீசின் அருளுரை, தியானம், கேள்வி பதில் போன்றவை கொண்ட மஹாசத்சங்க நிகழ்ச்சிகள் தமிழ்நாட்டிலும் கர்நாடகாவிலும் அடிக்கடி நடந்து வருகிறது. இந்நிகழ்ச்சிகள் மரங்கள் நடுவதை ஊக்குவிக்க ஒரு மேடையாகவும் திகழ்கின்றன. ஆன்மீக ஆர்வம் கொண்டவர்களை ஒவ்வொரு வருடமும் கைலாய மலை, இமயமலை, என்று யாத்திரைகளுக்கும் அழைத்துச் செல்கிறார். 2010 இல் 514 பேருடன் கைலாயம் சென்றதோடு, ஒவ்வொரு வருடமும் சத்குருவுடன் கைலாயம் செல்லும் குழுவே அனைத்திலும் பெரியதாக இருக்கிறது.  
அமெரிக்காவின் டென்னிசி மாகாணத்தில் மெக்மின்வில் என்ற இடத்தில், 2005 மார்ச் மாதத்தில் 'ஈஷா இன்ஸ்டிட்யூட் ஆஃப் இன்னர் சயன்சஸ்' மையத்தின் கட்டுமானப் பணி துவங்கி, ஆறே மாதங்களில் முடிவடைந்தது. இம்மையத்தை உலகின் மேற்கத்திய பகுதிகளில் வாழ்பவர்களுடைய ஆன்மீக வளர்ச்சிக்காக சத்குரு உருவாக்கியுள்ளார். இம்மையத்தில், நடுவில் தூண்களே இல்லாமல் 39,000 சதுர அடி கொண்டு விளங்கும் மஹிமா அரங்கத்தை, 2008 நவம்பர் 7ஆம் தேதியில் சத்குரு பிரதிஷ்டை செய்தார். பெண்மையின் தெய்வீக அம்சமான லிங்கபைரவியை ஈஷா யோக மையத்திற்கு அருகில் 2010 ஜனவரி 30ஆம் தேதி சத்குரு பிரதிஷ்டை செய்தார்.
# ஜக்கி வாசுதேவ்

## சர்வதேச மாநாடுகளில் சத்குரு

சத்குரு அவர்கள் 2001 இல், ஐக்கிய நாடுகள் நூற்றாண்டு அமைதி உச்சி மாநாட்டிலும், 2006, 2007, 2008 மற்றும் 2009 ஆண்டுகளில் உலகப் பொருளாதார மன்றத்தின் மாநாடுகளிலும் உறையாற்றியுள்ளார். சுற்றுச்சூழல் பாதுகாப்பில் சத்குருவின் பங்களிப்பிற்கும், அதில் மக்கள் ஈடுபடுமாறு ஊக்கப்படுத்தியதற்கும், 2012 இல் இந்தியாவின் திறன்மிகுந்த 100 மனிதர்களுள் ஒருவராக சத்குரு தேர்ந்தெடுக்கப்பட்டார். 2006 இல் உருவாக்கப்பட்ட “ஒன் - தி மூவி” என்ற ஆவணப் படத்திலும் சத்குரு இடம் பெற்றுள்ளார்.
# ஜக்கி வாசுதேவ்

## சர்ச்சைகள்

கோவை மாவட்டத்தில் உள்ள ஈஷா மையத்தின் தலைமையகம் காடுகளை ஆக்கிரமித்து கட்டபட்டுள்ளதாக சர்ச்சை எழுந்துள்ளது . பசுமை தீர்ப்பாயத்திடம் அனுமதி பெறவில்லை எனவும் தமிழக அரசு தெரிவித்துள்ளது. காடுகள் அழிப்பினால் பல தமிழக வழக்குகளை எதிர்கொண்டார். சில வழக்குக்கள் கிடப்பில் உள்ளதாக தகவல்.
# ஜக்கி வாசுதேவ்

## ஆதியோகி

சத்குரு உலகின் முதல் 112 அடி **ஆதியோகி திரு உருவச்சிலை** ஈஷா மையத்தில் நிறுவி உள்ளார்கள். இது யோகாவின் மூலத்தின் அடிப்படையாகக் கொண்டு வடிவமைக்கப்பட்டது. **ஆதியோகி திரு உருவச்சிலை** பொதுமக்கள் தரிசனத்திற்கு பாரத பிரதமர் நரேந்திர மோடி அவர்களால் திறந்து வைக்கப்பட்டது.
# ஜக்கி வாசுதேவ்

## புத்தகங்கள்

தமிழ்
- *அத்தனைக்கும் ஆசைப்படு* -
- *செய்... செய்யாதே!* -
- *மூன்றாவது கோணம்* -
- *உனக்காகவே ஒரு ரகசியம்* -
- *கொஞ்சம் அமுதம் கொஞ்சம் விஷம்* -
- *ஆயிரம் ஜன்னல்* -
- *ஆனந்த அலை - ஆசைப்படு அடைந்துவிடு*
- *ஞானத்தின் பிரம்மாண்டம்*
- *குரு தந்த குரு*
- ஈஷாவின் மாத இதழ் : *ஈஷா காட்டுப்பூ*  
இந்தி  
- Ek Aadhyatmik Guru Ka Alaukik Gyaan
- Mrutyu Ek Kalpana Hai
- Srushti se Srushta tak
- Aatm-Gyan : Aakhir Hai Kya , {First Edition in August-2011}  
ஆங்கிலம்  
- Encounter the Enlightened,
- Mystic's Musings,
- Joy 24x7,
- Pebbles of Wisdom,
- The Mystic Eye,
- Essential Wisdom from a Spiritual Master,
- Flowers On The Path,
- Himalayan Lust,
- Eternal Echoes: The Sacred Sounds Through the Mystic,
- Dhyanalinga: The Silent Revolution,
- Dhyanalinga: The Eternal Form,
- Circus of The Mind,
- Unleashing The Mind,
- Good And Bad Divides The World,
- Enlightenment: What It Is,
- Sacred Space For Self-transformation,
- Ancient Technology For The Modern Mind,  
மேலும் படிக்க
- Subramaniam, Arundhathi (2010). Sadhguru, More than a life. New Delhi: Penguin Ananda. .  
கன்னடம்
- Gnyanodaya
- Karunege Bhedavilla  
தெலுங்கு
- Sadhguru Sannidhilo
# விக்கிப்பீடியா:முதற்பக்கக் கட்டுரைகள்/பிப்ரவரி 3, 2013

**நவூரு** தெற்கு பசிபிக்கில் அமைந்துள்ள மைக்குரோனேசியத் தீவு நாடும், உலகின் மிகச்சிறிய குடியரசு நாடும் ஆகும். இதன் மொத்தப் பரப்பளவு 21&nbsp;கிமீ². இந்நாட்டிற்கு அதிகாரபூர்வத் தலைநகர் எதுவும் இல்லை. இதன் நாடாளுமன்றம் யாரென் நகரில் உள்ளது. வத்திக்கானுக்கு அடுத்ததாக இரண்டாவது மிகக்குறைந்த மக்கள்தொகை கொண்ட நாடாகும். நவூரு மக்கள் ஐஜிபொங் என்ற பெண் தெய்வத்தை வழிபடும் பொலினேசிய மற்றும் மைக்குரோனேசிய கடற்பயணிகளின் வம்சாவழியினராவர். மரபுவழியாக நவூருவில் வாழ்ந்த 12 இனக்குழுக்களைப் பிரதிநிதித்துவப்படுத்த அந்நாட்டின் கொடியில் 12 நட்சத்திரங்கள் பொறிக்கப்பட்டுள்ளன. நவுறுவில் நிலவுடைமை முறை சற்று வேறுபாடானது. தீவின் நிலங்கள் அனைத்தும் தனியார்களோ அல்லது குடும்பங்களோ சொந்தமாக வைத்துள்ளன. அரசாங்கமோ அல்லது அல்லது அரசுத் திணைக்களங்களோ எந்த நிலத்தையும் சொந்தமாக வைத்திருக்க முடியாது. நிலம் ஒன்றைப் பயன்படுத்துவதற்கு அரசாங்கம் அந்த நிலத்தின் சொந்தக்காரருடன் குத்தகை உடன்பாட்டில் மட்டுமே குறிப்பிட்ட நிலத்தைப் பெற்றுக் கொள்ளலாம். ஆத்திரேலியாவில் தஞ்சமடையும் அகதிகளுக்கான தடுப்பு முகாம் நிறுவப்பட்டதை அடுத்து, அதன் மூலம் ஆத்திரேலிய அரசின் பெருமளவு நிதியுதவி பெறப்படுகிறது. ** மேலும்...**
---  
**இணைக்கையில் தலைகீழாகும் தோற்றமுரண்** என்பது புள்ளியியலிலும் நிகழ்தகவுக் கணிப்பிலும் இருவேறு குழுக்களின் இயைபுகள் அவற்றை இணைத்துப் பார்க்கையில் தலைகீழாகும் விளைவாகும். இதனை **சிம்புசனின் தோற்றமுரண்** என்றும் வழங்குவர். இவ்விளைவு சமூகவியலிலும் மருத்துவ ஆய்வுகளிலும் அடிக்கடி ஏற்படுகிறது. சில நேரங்களில் தேர்தலில் ஓர் அணி மொத்த வாக்கு எண்ணிக்கையில் முதலாவதாக வந்தும் குறைவான தொகுதிகளிலேயே வெற்றி பெறும் நிலை இருப்பதுண்டு. அந்த அணி வாக்காளர் எண்ணிக்கை கூடுதலாக உள்ள தொகுதிகளில் அதிக வாக்குகளைப் பெற்று சில இடங்களில் மட்டும் வெற்றி பெற்றிருக்கும். அதே போன்ற வேறு சில பெரிய தொகுதிகளில் சிறிய வேறுபாட்டில் தோல்வியையும் கண்டிருப்பார்கள். ஆனால் மாற்று அணியினர் பல தொகுதிகளிலும் சிறிய வேறுபாட்டுடன் வெற்றி பெற்றிருப்பார்கள். அதனால் ஒப்பீட்டளவில் குறைந்த வாக்குகளைப் பெற்றிருந்தாலும் கூடுதல் தொகுதிகளில் வென்று ஆட்சியைக் கைப்பற்றும் வாய்ப்பைப் பெறுவார்கள். இவ்விளைவினால்தான் கடைசிநேரம் முடிவு செய்யும் கட்சிசாரா வாக்காளர்களின் வாக்குகளும் சில சிறு கட்சிகளின் வாக்குகளும் முதன்மை பெறுகின்றன. **மேலும்...**
# யுனிவர்சிடி (திரைப்படம்)

**யுனிவர்சிடி** 2002 இல் வெளிவந்த தமிழ்த் திரைப்படமாகும். ஜீவன் நடித்த இப்படத்தை பிரகதீஷ் இயக்கினார்.
# யுனிவர்சிடி (திரைப்படம்)

## வகை

காதல்படம்
# யுனிவர்சிடி (திரைப்படம்)

## கதை

யாருடனும் பேசாமலும் பழகாமலும் வினோதமான குணம் கொண்ட ஒரு மாணவன் பல்கலைகழகத்தில் சேர்கிறான். எல்லாரும் கண்டு ஒதுங்கும் அவனிடம் காதல் கொள்கிறாள் ஒரு பெண். அந்த காதல் அம்மாணவனின் வாழ்க்கையை எவ்வாறு மாற்றியது என்று செல்லும் கதை.
# இராச்சியம்

புவியியல் விளக்கத்தின்படி , ஒரு ராஜ்ஜியம் (இராச்சியம்) என்பது ஒன்றோ அதற்கும் மேற்பட்ட மாநிலங்கள் ஒரு பேரரசரின் ஆட்சியின் கீழ் உள்ளதாகும். ராச்சியத்தின் தலைமைப் பொறுப்பாளர்கள் பேரரசரும் , அரசியும் ஆவர். அந்த மாநிலத்தில் வசிக்கும் இன மக்கள் அல்லது அவர்களை நிர்வகிக்கும் ஐக்கியப்பட்ட குழு மூலம் ஒரு மன்னரை ஆட்சிக்குத் தேர்வு செய்வர். ஒரு வம்சத்தைச் சேர்ந்தவர்கள் பல நூற்றாண்டுகளாக ராச்சியத்தை ஆட்சி செய்வதும் உண்டு.
# சிவன்

**சிவன்** இந்து சமயத்தில் கூறப்பட்டுள்ள மும்மூர்த்திகளுள் ஒருவர். சைவசமயத்தின் முழுமுதற் கடவுளாகவும், பிறப்பும், இறப்பும் இல்லாத பரம்பொருளாதலால் *பரமசிவன்* என அழைக்கின்றனர். இவர் தனது ஒரு பகுதியிலிருந்து அன்னை பராசக்தியை உருவாக்கினாரெனவும், பின்னர் இருவரும் இணைந்து ஆனந்த தாண்டவமாடி அண்டசராசரங்களை உருவாக்கினார்களென்றும், தனது உடுக்கையிலிருந்து படைத்தல், காத்தல், அழித்தல், மறைத்தல், அருளல் எனும் ஐந்து பணிகளுக்கும் அடிப்படையான ஓம் என்ற பிரணவ மந்திரத்தை உருவாக்கினார் எனவும் கருதப்படுகிறது. பின்னர் அன்னை பராசக்தி படைப்பிற்காக பிரம்மதேவரையும், அதன்பிறகு காப்பதற்காக காக்கும் கடவுளான விட்டுணுவையும் உருவாக்கினார் என்றும் கருதப்படுகிறது. கடவுள்களில் ஊழிகாலத்தில் இவர் மட்டுமே நிலைத்திருப்பவராதலால் சதாசிவன் எனப்படுகிறார்.சிவனின் இடப்புறத்திலிருந்து விட்டுணுவும், வலப்புறத்திலிருந்து பிரம்மரும் உருவானார்கள் என்று திருமாலின் அவதாரங்களில் ஒருவரான வேதவியாசர் கூறுகின்றார். பிரம்மன் தன்னால் படைக்கப்பெற்ற உயிர்களை அழிக்க ஈசனிடம் வேண்டிநிற்க பிரம்மரின் மகனாக மும்மூர்த்திகளில் அழிக்கும் கடவுளான உருத்திரன் உதித்தார் என்று வாயு புராணம் கூறுகின்றது.
# சிவன்

## சொற்பிறப்பும் பிற பெயர்களும்

சிவன் என்றால், தமிழில் "சிவந்தவன்" என்று பொருள். வடமொழியில் சிவம் என்ற சொல்லுக்கு முழுமையானது, மங்கலகரமானது என்று பல பொருள் உண்டு. முது முதல்வன், ஈர்ஞ்சடை அந்தணன், காரியுண்டிக் கடவுள், ஆலமார் கடவுள் என அனேகம் சிவப்பெயர்கள் சங்கநூல்களில் உள்ளன. எக்கணமும் யோகநிலையில் ஆழ்ந்திருப்பதால் யோகி என்றும், அட்டமா சித்திகளில் வல்லவர் என்பதல் சித்தன் என்றும், சுடுகாட்டில் மனம் பேதலித்துப் பேய்களுடன் ஆடுபவராகச் சித்தரிக்கப்படுவதால், பித்தன் எனவும் குணங்களின் அடிப்படையில் அழைக்கப்படுகிறார்.
# சிவன்

## தொன்மங்கள்

### ஆதிசக்தி

மீது சிவன்-சக்தி சிற்பம், சான் பிரான்சிசுகோ அருங்காட்சியகம்]]  
சைவ மரபில், சிவம் சக்தி ஆகிய இரண்டும், ஒருபெருமுழுமையின், ஒன்றிலொன்று இன்றியமையாதா இரு அம்சங்கள். அவற்றைப் பரசிவம், ஆதிசக்தி என நோக்கும் சைவர்கள், அந்த இரு பேராற்றல்களின் திருவிளையாடல்களாகவே புராணக்கதைகளை நோக்குகின்றனர். தக்கனின் தவத்தால் அவனுக்கு மகளாகப் பிறக்கும், ஆதிசக்தி, "சதிதேவி" என்று அறியப்படுகிறாள். தக்கனின் அனுமதியின்றி சதி சிவனை மணந்ததால் வெகுண்ட தக்கன், அவர்களுக்கு அழைப்பு விடுக்காமல் யாகம் செய்கின்றான். அங்கு அழைப்பின்றி வந்த சதிதேவியிடம், தக்கன் ஈசனை இழித்துப்பேசுவதால், சதி வேள்வித்தீயில் வீழ்ந்து மறைய, ஆங்காரமுற்ற ஈசனின் திருமுடியிலிருந்து வீரபத்திரர் தோன்றி, யாகத்தை அழிக்கிறார். சதியின் உடல் யாககுண்டத்தில் கிடந்ததாகவும், அதை ஆற்றாமையுடன் ஈசன் தூக்கிச் சென்றபோது, அவற்றை திருமால் ஆழியால் சிதைக்க, அவை வீழ்ந்த இடங்களே சக்தி பீடங்களானதாகவும், இக்கதை செல்கின்றது. பின், பர்வதராசன் மைனாவதியின் தவத்துக்கிரங்கி, சக்தி மீண்டும் பார்வதியாக அவதரிக்கிறாள். கடுந்தவமிருந்து ஈசனைக் கணவனாக அடையும் உமையவள், பின் பல அசுரர்களை அழித்து, தேவர் துயர் தீர்த்தும், பிள்ளையார், முருகன் ஆகியோரைப் படைத்தும், ஈசன் தேவியாக வீற்றிருக்கிறாள்.
# சிவன்

## தொன்மங்கள்

### கங்கை

பகிரதனின் முன்னோர்கள் சாபம் பெற்று சாம்பலாக இருந்தார்கள். அவர்களுக்கு முக்தி கிடைக்க பார்வதியின் மூத்தவளான கங்கை, பூமியில் நதியாகப் பாய்ந்தால் மட்டுமே இயலும் என்பதை அறிந்த பகிரதன் கங்கையை நோக்கித் தவமிருந்தார். தேவலோகத்திலிருந்து பூமிக்கு வரும் பொழுது எழும் பிரவாகத்தினை கட்டுப்படுத்த சிவபெருமானால் மட்டுமே இயலும் என்று கங்கை கூறியதால், பகிரதன் சிவபெருமானை நோக்கித் தவமியற்றியதால் கங்கையை சடாமுடியில் தாங்கிப் பூமி தாங்கும் அளவில் மட்டும் வெளிவிட்டதனால் சிவபெருமான் கங்காதரன் என்று பெயர்பெற்றார். சிவபெருமானது ஐந்து குமாரர்கள் பைரவர், கணபதி, முருகன், வீரபத்திரர், ஐயனார் ஆவர். பாற்கடலைக் கடைந்தபோது, திருமால் மோகினி அவதாரம் எடுத்துச் சிவபெருமானுடன் கூடிப் பெற்ற ஐயனாரே இன்று, ஐயப்பன் என்று அறியப்படுகிறார்.
- 11ஆம் நூற்.]]
# சிவன்

## தொன்மங்கள்

### பிள்ளையார் - முருகன்

கயிலையில் பார்வதி தேவி மானசீகமாக ஒரு குழந்தையைத் தோற்றுவித்தாகவும், சிவபெருமானை அறியாத அக்குழந்தை அவருடன் சண்டையிட்டு தலையிழந்தாகவும், பார்வதி தேவியின் வேண்டுகோளை ஏற்று யானைமுகம் பொருத்தி அம்மகனை மீள்வித்தாகவும் இந்து சமய நூல்கள் தெரிவிக்கின்றன. சூரன் என்ற அரக்கனை அழிக்கச் சிவபெருமான் தனது ஆறுமுகங்களிலுள்ள நெற்றிக் கண்களிலிருந்து நெருப்புபொறியை உருவாக்கியதாகவும், அந்த ஆறு நெருப்பு பொறிகளையும் வாயு பகவான் சரவணப்பொய்கை எனும் ஆற்றில் விட்டதாகவும். அந்த நெருப்பு பொறிகள் ஆறு குழந்தைகளாக மாறி, அவற்றைக் கார்த்திகைப் பெண்டீர் வளர்த்து வந்ததாகவும் இந்து சமய நூல்கள் தெரிவிக்கின்றன. ஆறு குழந்தைகளையும் அன்னையாகிய பார்வதி அரவணைத்த பொழுது ஆறு முகங்களைக் கொண்ட முருகனாக அக்குழந்தை மாறியது.
# சிவன்

## தொன்மங்கள்

### ஏனையவை

தருகா வனத்து முனிவர்களின் ஆணவத்தினை அழிக்கச் சிவபெருமான் திகம்பர மூர்த்தியாகச் சென்றார். அவருடைய அழகில் முனிவர்களின் மனைவிகள் மயங்க, கோபம் கொண்ட முனிவர்கள் தங்களுடைய யாகவலிமையால் புலியை உருவாக்கி அனுப்பினர், சிவபெருமான் அதன் தோலை உரித்து உடுத்திக் கொண்டார். அடுத்து யானையை அனுப்ப, அதன் தோலினை ஈசன் போர்த்தார். மழுவினை எய்தனர், அதனைத் தன்னுடைய ஆயுதங்களில் ஒன்றாகச் சிவபெருமான் இணைத்துக் கொண்டார். அவை எதுவும் தனக்கு ஒன்றும் செய்யாது வாளாநிற்க, அவர் தாருகாவனத்து இருடிகளைத் தோற்கடித்ததாக, அக்கதை சொல்கின்றது. தட்சனின் சாபத்திலிருந்து சந்திரனைக் காக்க, அவனைத் தலையில் சூடிக்கொண்டதும், காசிபர் கத்ரு தம்பதிகளின் குழந்தைகளான பாம்புகள், மாற்றந்தாய் மகனான கருடனிடமிருந்து தங்களை காத்துக்கொள்ள சிவபெருமானை சரணடைந்த போது, அவற்றை அவர் ஆபரணங்களாகத் தரித்துக் கொண்டதும், பாற்கடலைக்கடையும் பொழுது வாசுகி பாம்பு கக்கிய ஆலகாலத்தினை உண்டு அதன் மூலம் நீலகண்டர் ஆனதும், அவர் பெருங் கருணைக்குச் சான்றுகளாகும்.
# சிவன்

## வரலாறு

களத்தில் கண்டெடுக்கப்பட்ட பசுபதி முத்திரை]]  
சிந்து சமவெளி நாகரிகம் நிலவிய மொகஞ்சதாரோவில் கண்டெடுக்கப்பெற்ற தியானத்திலுள்ள பசுபதி முத்திரையே சிவவழிபாட்டின் மூலம் என்று சொல்லப்படுகின்றது. மூன்று தலையினையுடைய தியானத்தில் இருப்பவரைச் சுற்றி மிருகங்கள் இருப்பதாக அமைந்த இந்த முத்திரை *பசுபதி முத்திரை* என்று அழைக்கப்பெறுகிறது.  
இந்து மதத்தில் ருத்ரன், சிவன் இருவருமே ஒரே கடவுளாகக் கருதப்பெறுகிறார்கள். இந்து மதத்தின் பழமையான ரிக் வேதத்தில் ருத்ரன் கடவுளாகக் கூறப்பெறுகிறார். இவர் வில் அம்பினை ஆயுதமாக உடைய வில்லாளனாகச் சித்தரிக்கப்பெறுகிறார். மேலும் பிரம்மாவிலிருந்து தோன்றியவராகவும், புயல்களின் கடவுளான மருத்துக்களின் தந்தையாகவும் அறியப்பெறுகிறார். அக்னி தேவன், வாயு தேவன், இந்திரன், பிரசாபதி போன்ற வேதக்கடவுள்களே, பிற்காலத்தில் சிவனாக வளர்ந்ததாகச் சொல்லப்படுகின்றது.
# சிவன்

## வரலாறு

### சைவசித்தாந்தம்

சிவனை சிவம் என்றும், சிவப்பரம்பொருள் என்றும் சைவர்கள் அழைக்கின்றார்கள். சிவன் முப்பத்தாறு தத்துவங்களையும் கடந்து நின்று ஐந்தொழில்களையும் செய்து, ஆன்மாக்களின் மூன்று மலங்களை (ஆணவம்,கன்மம்,மாயையும்) போக்கி வீடுபேறு அருளுகிறார். தன்வயத்தனாதல், தூய உடம்பினனாதல், இயற்கைய உணர்வினனாதல், முற்றுமுணர்தல், இயல்பாகவே கட்டுகளின் (பாசங்களின்) நீங்குதல், பேரருளுடைமை, முடிவிலாற்றலுடைமை, வரம்பி லின்பமுடைமை என எட்டுவகை குணங்களையும் சிவன் கொண்டுள்ளார். என்றும் உள்ளவர்; எங்கும் நிறைந்தவர்; எல்லாம் அறிபவர்; எல்லாம் வல்லவர்; தூயவர்; அழிவிலா இன்பம் உடையவர்; பிறர்க்கு ஆட்படாதவர் என்றெல்லாம் சித்தாந்தம் சிவனை வரையறுக்கின்றது.  
நடராச உருவத்தில் அவர் ஐந்தொழில் ஆற்றுவது, குறியீட்டு ரீதியில் பின்வருமாறு விளக்கப்படுவதுண்டு::
1. *ஒரு வலக்கையிலுள்ள உடுக்கை* **படைக்கும் ஆற்றலைக்** குறிக்கும் (கீழிருக்கும் தாமரையும் பிறப்பிற்கு வழிவகுக்குமென கூறுவர்)
1. *ஒரு இடக்கையிலுள்ள நெருப்பு* **அழிக்கும் ஆற்றலைக்** குறிக்கும்
1. *இன்னொரு வலக்கையின் உட்புறத்தை காட்டுவது* **அருளும் ஆற்றலைக்** குறிக்கும்
1. *இன்னொரு இடக்கை துதிக்கை போல் உட்புறத்தினை மறைத்தவாறு இருப்பது* **மறைக்கும் ஆற்றலைக்** குறிக்கும்
1. *தூக்கிய பாதமும் ஆணவத்தை மிதித்தாடும் இன்னொரு பாதமும்* மனமாயை உட்பட தீய சக்திகளிலிருந்து **காக்கும் ஆற்றலைக்** குறிக்கும்.  
திருக்கோலம்.]]
# சிவன்

## சிவ வடிவங்கள்

சிவபெருமான் அருவம், அருவுருவம், உருவம் என மூன்று வடிவங்களில் உள்ளார். அருவத்திருமேனி சத்தர் என்றும், அருவுருவத்திருமேனி பரம்பொருள் என்றும், உருவத்திருமேனி பிரவிருத்தர் என்றும் அழைக்கப்படுகிறது. அருவுருவமாக இலிங்கமும், மகேசுவரமூர்த்தங்கள் மற்றும் சிவஉருவத்திருமேனிகள் ஆகியவை உருவத்திருமேனியாகவும் சைவர்களால் வழிபடப்படுகின்றன.  
தடத்தநிலையில் ஈசன் கொள்ளும், அறுபத்து நான்கு வடிவங்கள் ஆகமங்களில் விளக்கப்பட்டுள்ளன. அவற்றில் சிறப்பான இருபத்து ஐந்து சிவமூர்த்தங்கள் மகேசுவர மூர்த்தங்கள் என்று அழைக்கப்படுகின்றன.
# சிவன்

## சிவ வடிவங்கள்

### லிங்கம்

லிங்கம் எனும் சொல் சிவனின் அருவுருவ நிலையைக் குறிப்பதாகும். 'லிம்' என்பது உயிர்களின் தோற்றத்தைக் குறிக்கும், 'கம்' என்பது அவற்றின் ஒடுக்கத்தைக் குறிக்கும் சொல்லாகும். உயிர்கள் தோன்றவும், ஒடுங்கவும் உரிய இடமாக சிவன் உள்ளதால், இப்பெயர் ஆகும்.
# சிவன்

## சிவ விரதங்கள்

சிவபெருமானுக்காகச் சைவர்கள் எட்டு வகையான விரதங்களை இருந்து வழிபாடு செய்கின்றார்கள். இவ்விரதங்கள் மூலம் சிவனின் பரிபூரண அருளினை பெற இயலும் என்று சைவர்கள் நம்புகின்றார்கள்.
| Sr. | விரதம் | எப்பொழுது |  |
| --- | --- | --- | --- |
| 1 | சோமவார விரதம் | திங்கள்கிழமைகளில் இருப்பது |  |
| 2 | உமா மகேசுவர விரதம் | கார்த்திகை பவுர்ணமியில் இருப்பது |  |
| 3 | திருவாதிரை விரதம் | மார்கழி மாதத்தில் வருவது |  |
| 4 | சிவராத்திரி விரதம் | மாசி மாதம் அமாவாசை தினத்தில் வருவது |  |
| 5 | கல்யாண விரதம் | பங்குனி உத்திரத்தன்று கடைபிடிப்பது |  |
| 6 | பாசுபத விரதம் | தைப்பூச தினத்தில் வருவது |  |
| 7 | அஷ்டமி விரதம் | வைகாசி மாதத்தில பூர்வபட்ச அஷ்டமி தினத்தில் அனுஷ்டிப்பது |  |
| 8 | கேதாரகௌரி விரதம் | ஐப்பசி அமாவாசையை ஒட்டி (தீபாவளி தினத்தில்) இருக்கும் விரதம். | } |
# சிவன்

## சிவ விரதங்கள்

### சைவத் திருமுறைகள்

பன்னிரு திருமுறைகள் என்று கூறப்படும் சைவத் திருமுறைகள், பல சிவபக்தர்களால் (நாயன்மார்கள்) இயற்றப்பட்ட பாடல்களின் தொகுப்பாகும்.
1. முதல் திருமுறை (சம்பந்தர் அருளியது)
1. இரண்டாம் திருமுறை (சம்பந்தர் அருளியது)
1. மூன்றாம் திருமுறை (சம்பந்தர் அருளியது)
1. நான்காம் திருமுறை (அப்பர் அருளியது)
1. ஐந்தாம் திருமுறை (அப்பர் அருளியது)
1. ஆறாம் திருமுறை (அப்பர் அருளியது)
1. ஏழாம் திருமுறை (சுந்தரர் அருளியது)
1. எட்டாம் திருமுறை (திருவாசகம், மாணிக்கவாசகர் அருளியது)
1. ஒன்பதாம் திருமுறை (ஒன்பதின்மர் அருளியது)
1. பத்தாம் திருமுறை (திருமூலர் அருளிய திருமந்திரம்)
1. பதினொன்றாம் திருமுறை (சிவனடியார் இருபத்தேழ்வர் அருளியது)
1. பன்னிரண்டாம் திருமுறை (சேக்கிழார் அருளிய பெரியபுராணம்)
# சிவன்

## சிவ புராணம்

ஒன்பதாம் நூற்றாண்டின் இறுதிப் பகுதியில் வாழ்ந்த மாணிக்கவாசகரால் இயற்றப்பட்ட திருவாசகம் என்னும் சைவத் தமிழ் நூல் ஆகும். 95 அடிகளைக் கொண்டு இன்னிசைக் கலிவெண்பாப் பாடல் வடிவில் அமைந்துள்ள இது சைவர்களின் முதன்மைக் கடவுளான சிவபெருமானின் தோற்றத்தையும், இயல்புகளையும் விவரித்துப் போற்றுகிறது. அத்துடன், உயிர்கள் இறைவனை அடைவதற்கான வழிமுறைகளையும், சைவசித்தாந்தத் தத்துவ நோக்கில் எடுத்துக்கூறுகின்றது.
# சிவன்

## புகழ் பெற்ற சிவத்தலங்கள்

சிவபெருமானை மூலவராகக் கொண்டு உலகம் முழுவதும் கோயில்கள் இருக்கின்றன. குறிப்பாகக் கம்போடியா, நேபாளம், இலங்கை, இந்தியா எனப் பல நாடுகளைக் கூறலாம். இவற்றினை விடவும் பாரத கண்டம் என்றும் அழைக்கப்படுகின்ற இந்தியாவில் அநேக சிவாலயங்கள் உள்ளன. அவை எண்ணிக்கை அடிப்படையில் பஞ்சபூதத் தலங்கள், பஞ்ச கேதார தலங்கள், பஞ்ச தாண்டவ தலங்கள், பஞ்ச குரோச தலங்கள், ஆறு ஆதார தலங்கள், சப்த விடங்க தலங்கள், சப்த கரை சிவ தலங்கள், சப்த கைலாய தலங்கள், அட்டவீரட்டானத் தலங்கள், நவலிங்கபுரம், நவ கைலாயங்கள், எனவும், சைவ அடியார்களால் பாடல் பெற்றதைக் கொண்டு தேவாரத் திருத்தலங்கள், திருவாசகத் திருத்தலங்கள், தேவார வைப்புத் தலங்கள், திருச்சிற்றம்பலக் கோவையார் திருத்தலங்கள், திருவிசைப்பாத் திருத்தலங்கள் எனவும், வன விசேச தலங்கள், முக்தி தரவல்ல சிவத்தலங்கள், சோதிர்லிங்க தலங்கள் எனவும் வகைப்படுத்தப்படுகின்றன.  
இவற்றில் தேவாரம் பாடல் பெற்ற தலமானது காவிரி தென்கரைத் தலங்கள், காவிரி வடகரைத் தலங்கள், பாண்டிய நாட்டு தலங்கள், கொங்கு நாட்டுத் தலங்கள், நடுநாட்டுத் தலங்கள், தொண்டை நாட்டு தலங்கள் எனவும் வகைப்படுத்தப்பட்டுள்ளது.
# விக்கிப்பீடியா:விக்கி நற்பழக்கவழக்கங்கள்

**விக்கிப்பீடியா நற்பண்புகள்** (*Wikipedia: Etiquette*) என்பது விக்கிப்பீடியா என்னும் உலகளாவிய, கட்டற்ற கலைக்களஞ்சியத்தின் உருவாக்கத்தில் பங்கேற்போர் ஒருவர் மற்றவர் மட்டில் கண்ணியத்தோடும் சான்றாண்மையோடும் உறவாடவும் ஒத்துழைக்கவும் தேவையான தத்துவங்களின் தொகுப்பு ஆகும்.
# விக்கிப்பீடியா:விக்கி நற்பழக்கவழக்கங்கள்

## உலகளாவிய முயற்சி

விக்கிப்பீடியாவின் வளர்ச்சியில் பங்கேற்போர்/பங்களிப்போர் பல நாடுகளையும் பண்பாட்டுப் பின்னணிகளையும் சார்ந்தவர்கள். பார்வை, நோக்கு, கருத்து, பின்புலம் என்று கருதும்போது அவர்களுக்குள்ளே பல வேறுபாடுகள் இருப்பது இயல்பு. பன்னாட்டுப் பண்புடைய இணையத்தளக் கலைக்களஞ்சியமாகிய விக்கிப்பீடியாவைக் கட்டியெழுப்பும் பணியில் ஒருவர் மற்றவரை மதிப்போடும் கண்ணியத்தோடும் நடத்துவது ஆக்கப்பூர்வமான, ஒருங்கிணைந்த செயல்பாட்டுக்கு அச்சாணி போன்றதாகும்.